บุหลันโกจิตร ตั้งอยู่ถนนเอกนคร เยื้องๆ กับโรงแรมลิกอร์ ร้านโล่งกว้างขวางไม่อึดอัด ลูกค้ามากมายแวะเวียนมาไม่ขาดสาย ร้านให้บริการคล้ายๆ canteen เพราะมีเมนูมากมาย 

บะหมี่ ก๋วยเตี๋ยว คงเป็น signature ของร้าน น้ำซุปกลมกล่อม รสชาติสบายท้อง หากชอบรสชาติไหนก็ปรุงตามใจชอบ เส้นบะหมี่นุ่ม เครื่องมาเต็มครับ

เมนูข้าวก็จะมีข้าวหมูแดง ข้าวมันไก่ ข้าวมันไก่ร่วนเรียงเม็ด อร่อยตรงซีอิ้วหวานและซอสอะไรซักอย่างราดมาบนเนื้อไก่ ส่วนเมนูทานเล่นต้องยกให้หมูสะเต๊ะ มีทั้งชุดเล็กชุดใหญ่ กินเพลินๆ ด้วยน้ำจิ้มถั่วแป๊บเดียวหมดครับ

นอกจากนี้มีเมนูน้ำต่างๆ ขนมหวาน ไว้ปิดท้าย ใครอยากทานอะไรที่หลากหลายในร้านเดียว ร้านนี้ก็เป็นตัวเลืแกที่ดีมากๆ ครับ